Karajan Sundha (669-1579 M), miturut naskah Wangsakerta minangka Karajan sing madeg nggantèkaké Karajan Tarumanagara. Karajan Sundha diadegaké déning Tarusbawa ing taun 591 Caka Sundha (669 M). Miturut sumber sejarah primer sing asalé saka abad kaping-16, Karajan iki minangka sawijining Karajan sing nyakup wewengkon sing saiki dadi Propinsi Banten, Jakarta, Propinsi Jawa Kulon, lan pérangan kulon Propinsi Jawa Tengah.